27. ΝΟΜΟΘΕΤ. ΔΙΑΤΑΓΜΑ υπ’ αριθ. 65 της 7/19 Ιουλ.1973 (ΦΕΚ Α΄ 150) Περί των δαπανών κινήσεως των τακτικών πολιτικών δημοσίων υπαλλήλων. (Καταργήθηκε από την περίπτ. α΄ του άρθρ. 19 του Νόμ. 2346/30-30 Οκτ. 1995,ΦΕΚ Α΄ 220, κατωτ. σελ. 406,09). Σύμφωνα με το εδάφ. α της παρ. 9 άρθρ. 10 Νόμ. 2327/1995, (ΦΕΚ Α΄156), τόμ. 32, σελ. 116,408, οι δαπάνες κίνησης λόγω μετάθεσης που προβλέπονται από το άρθρ. 20 του Ν.Δ. 65/1973 (ΦΕΚ Α΄ 150) για τους εκπαιδευτικούς της πρωτοβάθμιας και δευτεροβάθμιας εκπαίδευσης, οι οποίοι μετατίθενται από νομό σε νομό και το εφάπαξ χρηματικό ποσό που χορηγείται στους ίδιους εκπαιδευτικούς, οι οποίοι μετατίθενται σε προβληματικές περιοχές και προβλέπεται από το άρθρ. 9 του Νόμ. 2085/1992 (ΦΕΚ Α΄ 170), βαρύνουν τους προϋπολογισμούς των νομαρχιακών αυτοδιοικήσεων στις οποίες μετατίθεται κάθε εκπαιδευτικός. Οι σχετικές πιστώσεις εγγράφονται στους οικείους Κ.Α.Ε. και φορείς των νομαρχιακών προϋπολογι-σμών. Κατά την πρώτη εφαρμογή του παρόντος οι σχετικές πιστώσεις μεταφέρονται από τον προϋπολογισμό του Υπουργείου Εθνικής Παιδείας και Θρησκευμάτων στους οικείους νομαρχιακούς προϋπολογισμούς. 